পরিবর্তন প্রতিবেদক ৫:১০ অপরাহ্ণ, আগস্ট ১২, ২০১৯
বাংলাদেশ চলচ্চিত্র উন্নয়ন করপোরেশনে (এফডিসি) কয়েক বছর ধরে চলচ্চিত্র শিল্পী ও সংশ্লিষ্টদের জন্য কোরবানী দেয়া হচ্ছে। এবারের ঈদ উল আজহায় বাংলাদেশ চলচ্চিত্র শিল্পী সমিতির উদ্যোগে ৫টি গরু কোরবানী দেয়া হয়েছে। এছাড়া নায়িকা পরীমনি দিয়েছেন চারটি।
এ বিষয়ে সমিতির সাধারণ সম্পাদক ও চিত্রনায়ক জায়েদ খান জানান, চলচ্চিত্র শিল্পীদের মধ্যে সম্প্রীতি ধরে রাখতে আমরা এফডিসিতে কোরবানী দিচ্ছি। আমরা চলচ্চিত্রের মানুষ সবাইকে নিয়েই একটি পরিবার। ঈদের দিনটি সবাই মিলে আনন্দ উদযাপন করতে চাই।
এবার চারটি গরু কোরবানি দেওয়া চিত্রনায়িকা পরীমনি ২০১৬ সাল থেকে এফডিসিতে কোরবানী দিচ্ছেন। কোরবানীর মাংস সহশিল্পীদের মাঝে বিতরণ করবেন এই নায়িকা।